                              IL-KUMMISSJONI
                              EWROPEA

                                                       Brussell, 23.2.2022
                                                       COM(2022) 59 final

                                                       2022/0041 (NLE)

                                          Proposta għal

                                  DEĊIŻJONI TAL-KUNSILL

      dwar il-pożizzjoni li għandha tittieħed f’isem l-Unjoni matul is-57 sessjoni tal-Kumitat
              ta’ Esperti dwar it-Trasport ta’ Oġġetti Perikolużi tal-Organizzazzjoni
       Intergovernattiva għat-Trasport Internazzjonali bil-Ferrovija fir-rigward ta’ ċerti
     emendi tal-Appendiċi C tal-Konvenzjoni dwar it-Trasport Internazzjonali bil-Ferrovija

MT                                                                                MT
 ---pagebreak---                                 MEMORANDUM TA’ SPJEGAZZJONI

     1.       SUĠĠETT TAL-PROPOSTA
     Din il-proposta hija dwar id-deċiżjoni li tistabbilixxi l-pożizzjoni li għandha tittieħed f’isem l-
     Unjoni fil-Kumitat ta’ Esperti dwar it-Trasport ta’ Oġġetti perikolużi (il-Kumitat ta’ Esperti
     RID) tal-Organizzazzjoni Intergovernattiva għat-Trasport Internazzjonali bil-Ferrovija
     (OTIF). Għandha rabta mal-adozzjoni prevista ta’ ċerti emendi għad-dispożizzjonijiet tekniċi
     u amministrazzjoni li jinsabu fl-Anness tal-Appendiċi C tal-Konvenzjoni li tirrigwarda t-
     Trasport Internazzjonali bil-Ferrovija (COTIF). Dawn l-emendi għandhom jiġu deċiżi mill-
     imsemmi kumitat.

     2.       KUNTEST TAL-PROPOSTA

     2.1.     Il-Konvenzjoni li tirrigwarda t-Trasport Ferrovjarju Internazzjonali (COTIF)
     Il-Konvenzjoni li tirrigwarda t-Trasport Internazzjonali bil-Ferrovija tad-9 ta’ Mejju 1980, kif
     emendata mill-Protokoll ta’ Vilnius tat-3 ta’ Ġunju 1999, hija ftehim internazzjonali fejn
     kemm l-Unjoni kif ukoll 25 Stat Membru huma Partijiet Kontraenti (Ċipru u Malta biss
     mhumiex).
     L-Unjoni Ewropea ssieħbet fil-COTIF permezz tad-Deċiżjoni tal-Kunsill 2013/103/UE tas-
     16 ta’ Ġunju 20111.

     2.2.     Ir-Regolament dwar it-Trasport Internazzjonali ta’ Oġġetti Perikolużi bil-
              Ferrovija (RID)
     Skont l-Artikolu 7 tagħha, il-COTIF tkopri wkoll, fost l-oħrajn, l-Appendiċijiet imsemmija fl-
     Artikolu 6 tagħha. Dawn jinkludu r-”Regolament dwar it-Trasport Internazzjonali ta’
     Merkanzija Perikoluża bil-Ferrovija (RID)”, li huwa l-Appendiċi C tal-Konvenzjoni. Ir-RID
     japplika sakemm ma jsirux dikjarazzjonijiet f’konformità mad-dispożizzjonijiet rilevanti tal-
     COTIF2.
     Ir-RID jimmira li jirregola t-trasport internazzjonali ta’ oġġetti perikolużi bil-ferrovija bejn l-
     Istati Membri tal-OTIF li japplikaw ir-regoli tar-RID (l-Istati Kontraenti tar-RID)3.
     Id-Direttiva 2008/68/KE dwar it-trasport intern ta’ oġġetti perikolużi4 tistipula li l-RID
     japplika wkoll għall-ġarr li jsir fl-Istati Membri tal-UE.

     2.3.     Il-Kumitat ta’ Esperti tar-RID
     Il-Kumitat ta’ Esperti tar-RID huwa korp imwaqqaf mill-Artikolu 13(1)(d) tal-COTIF.
     F’konformità mal-Artikolu 18 tal-COTIF, il-Kumitat ta’ Esperti tar-RID għandu jieħu

     1
            Id-Deċiżjoni tal-Kunsill 2013/103/UE tas-16 ta’ Ġunju 2011 dwar l-iffirmar u l-konklużjoni tal-Ftehim
            bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija
            dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-
            Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999
            (ĠU L 51, 23.2.2013, p. 1).
     2
            L-Artikolu 42(1) tal-COTIF.
     3
            Bħalissa hemm 50 Stat Kontraenti tal-OTIF u 45 Stat Membru tar-RID.
     4
            Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport
            intern ta' oġġetti perikolużi (ĠU L 260, 30.9.2008, p. 13).

MT                                                        1                                                           MT
 ---pagebreak---      deċiżjonijiet dwar proposti bil-għan li jimmodifikaw il-Konvenzjoni. Il-Kumitat huwa
     magħmul minn rappreżentanti tal-Istati Membri tal-OTIF li japplikaw ir-RID, kif ukoll
     rappreżentanti tal-Unjoni Ewropea.
     2.4.     L-att previst tal-Kumitat ta’ Esperti tar-RID
     Fil-25 ta’ Mejju 2022, waqt il-57 sessjoni, il-Kumitat ta’ Esperti tar-RID mistenni jadotta sett
     ta’ emendi li jaġġornaw l-Anness tar-RID (“l-att previst”) skont il-progress tekniku u
     xjentifiku.
     L-iskop tal-att previst huwa li jiżgura trasport sikur u sigur tal-oġġetti perikolużi bil-ferrovija,
     billi jaġġorna ċerti dispożizzjonijiet. Fost l-oħrajn din tkun tinkludi l-lista ta’ oġġetti
     perikolużi permessi għat-trasport, l-istruzzjonijiet għall-ippakkjar, il-lista ta’ standards
     applikabbli, u r-rekwiżiti tekniċi oħra applikabbli għal diversi mezzi ta’ konteniment.
     Jista’ jiġi nnutat li d-dispożizzjonijiet internazzjonali dwar it-trasport ta’ oġġetti perikolużi
     huma stabbiliti f’organizzazzjonijiet internazzjonali varji, bħall-OTIF. Dan jinkludi l-
     Kummissjoni Ekonomika għall-Ewropa tan-Nazzjonijiet Uniti (UNECE) u l-korpi
     speċjalizzati varji tan-Nazzjonijiet Uniti, bħas-Sottokumitat ta’ Esperti tal-Kunsill Ekonomiku
     u Soċjali (ECOSOC) dwar it-Trasport ta’ Oġġetti Perikolużi. Minħabba li r-regoli jridu jkunu
     kompatibbli, ġiet żviluppata sistema internazzjonali kumplessa għall-koordinazzjoni u l-
     armonizzazzjoni bejn l-organizzazzjonijiet involuti f’dan ix-xogħol. Id-dispożizzjonijiet jiġu
     adattati wara ċiklu ta’ sentejn.
     Matul il-preparazzjoni ta’ dawn l-emendi ġew ikkonsultati firxa wiesgħa ta’ esperti mis-settur
     pubbliku u privat. Il-laqgħat tekniċi li ġejjin saru matul it-tħejjija ta’ dawn l-emendi:
     –        Is-Sottokumitat ta’ Esperti dwar it-Trasport ta’ Oġġetti Perikolużi tal-ECOSOC tan-
              NU:
     (1)      fil-55 sessjoni tiegħu f’Ġinevra, mill-1 sal-5 ta’ Lulju 2019;
     (2)      fil-56 sessjoni tiegħu f’Ġinevra, mill-4 sal-10 ta’ Diċembru 2019,
     (3)      fis-57 sessjoni tiegħu f’Ġinevra, mis-27 ta’ Novembru sat-8 ta’ Diċembru 2020;
     –        fil-Laqgħa Konġunta tal-Kumitat ta’ Esperti tar-RID tal-OTIF-UNECE u l-Grupp ta’
              Ħidma dwar it-Trasport ta’ Oġġetti Perikolużi:
     (1)      is-sessjoni tal-ħarifa tal-2020 f’Ġinevra, mill-10 sat-18 ta’ Settembru 2020;
     (2)      is-sessjoni tar-rebbiegħa tal-2021 f’Bern, mill-15 sad-19 ta’ Marzu 2021,
     (3)      is-sessjoni tal-ħarifa tal-2021 f’Ġinevra, mill-21 ta’ Settembru 2021 sal-1 ta’ Ottubru
              2021;
     (4)      sessjoni oħra tal-Laqgħa Konġunta se ssir f’Bern, mill-14 sat-18 ta’ Marzu 2022;
     –        Il-Grupp ta’ Ħidma Permanenti tal-Kumitat ta’ Esperti tar-RID:
     (1)      fit-12-il sessjoni f’Bern (vidjokonferenza), mill-24 sas-26 ta’ Novembru 2020;
     (2)      fit-13-il sessjoni f’Ġinevra, mill-15 sad-19 ta’ Diċembru 2021,
     F’dawn il-laqgħat, il-proposti individwali għall-emendi ġew analizzati u pproċessati mill-
     esperti tal-kumitati msemmija hawn fuq. Fil-biċċa l-kbira tal-każijiet, intlaħaq appoġġ
     unanimu tal-azzjoni rakkomandata. Għal ċerti proposti, ir-rakkomandazzjonijiet huma
     appoġġati minn maġġoranza ta’ esperti.
     F’konformità mal-Artikolu 35 tal-COTIF, ladarba l-Kumitat ta’ Esperti tar-RID jiddeċiedi, l-
     emendi għandhom jidħlu fis-seħħ għall-Partijiet Kontraenti kollha fl-ewwel jum tas-sitt xahar

MT                                                    2                                                     MT
 ---pagebreak---      wara dak li matulu s-Segretarju Ġenerali jkun innotifika dwarhom lill-Partijiet Kontraenti.
     Parti Kontraenti tista’ tifformola oġġezzjoni fi żmien erba’ xhur mid-data tan-notifika. F’każ
     ta’ oġġezzjoni minn kwart tal-Partijiet Kontraenti, l-emenda ma għandhiex tidħol fis-seħħ.
     L-Artikolu 38 tal-COTIF jistipula li, għall-finijiet tal-eżerċizzju tad-dritt tal-vot u tad-dritt
     għal oġġezzjoni stipulati fl-Artikolu 35(2) u 35(4), organizzazzjoni reġjonali ta’ integrazzjoni
     ekonomika bħall-Unjoni Ewropea “għandu jkollha għadd ta’ voti daqs l-għadd tal-voti tal-
     membri tagħha li huma wkoll Stati Membri tal-Organizzazzjoni”.
     Sakemm ma jitqajjimx għadd biżżejjed ta’ oġġezzjonijiet mill-Partijiet, l-emendi kkonċernati
     skont din il-proposta huma mistennija jidħlu fis-seħħ fl-1 ta’ Jannar 2023 u jkunu vinkolanti
     għall-Unjoni u għall-Istati Membri, u b’hekk isiru parti integrali mill-acquis tal-Unjoni.

     3.       POŻIZZJONI LI GĦANDHA TITTIEĦED F’ISEM L-UNJONI

     3.1.     Kompetenza esklużiva tal-Unjoni
     L-Unjoni hija Parti Kontraenti sħiħa għall-COTIF.
     Barra minn hekk, l-Artikolu 1 tad-Direttiva 2008/68/KE jipprevedi li l-Anness tar-RID
     għandu japplika għat-trasport ta’ oġġetti perikolużi bil-ferrovija fi ħdan l-Istati Membri jew
     bejniethom, għajr dawk l-Istati Membri li ma għandhomx sistema ferrovjarja. L-Artikolu 4
     tad-Direttiva 2008/68/KE rigward il-pajjiżi terzi jistabbilixxi li “it-trasport ta’ oġġetti
     perikolużi bejn l-Istati Membri u pajjiżi terzi għandu jiġi awtorizzat kemm-il darba jkun
     konformi mar-rekwiżiti tal-ADR5, ir-RID jew l-ADN6, ħlief jekk ikun indikat mod ieħor fl-
     Annessi.”
     Għal dan il-għan, il-Kummissjoni ngħatat is-setgħa li tadatta l-Anness II, it-Taqsima II.1 tad-
     Direttiva 2008/68/KE permezz ta’ att delegat, skont l-Artikolu 8 tad-Direttiva.
     Jista’ jiġi nnutat ukoll li d-Direttiva 2008/68/KE dwar it-trasport intern ta’ oġġetti perikolużi7
     tinsab fuq il-lista ta’ strumenti tal-Unjoni li permezz tagħhom l-Unjoni eżerċitat il-
     kompetenza tagħha u li kienu fis-seħħ fi żmien tal-konklużjoni tal-Ftehim bejn l-UE u l-
     OTIF8.

     3.2.     Il-Pożizzjoni li għandha tittieħed
     L-emendi għar-RID jaqgħu għalkollox fi ħdan il-kompetenza esklużiva tal-Unjoni, u jeħtieġ li
     tiġi stabbilita pożizzjoni tal-Unjoni.
     L-emendi previsti jitqiesu xierqa għat-trasport bla periklu ta’ oġġetti perikolużi b’mod
     kosteffettiv, filwaqt li jitqies il-progress teknoloġiku, u għalhekk jistgħu jiġu appoġġjati.

     4.       BAŻI ĠURIDIKA

     5
            Il-Ftehim Ewropew dwar it-Trasport Internazzjonali ta’ Oġġetti Perikolużi bit-Triq, konkluż f’Ġinevra
            fit-30 ta’ Settembru 1957.
     6
            Il-Ftehim Ewropew dwar it-Trasport Internazzjonali ta’ Oġġetti Perikolużi fuq Passaġġi tal-Ilma Interni,
            konkluż f’Ġinevra fis-26 ta’ Mejju 2000.
     7
            Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport
            intern ta' oġġetti perikolużi (ĠU L 260, 30.9.2008, p. 13).
     8
            L-Appendiċi tal-Anness I tad-Deċiżjoni tal-Kunsill 2013/103/UE tas-16 ta’ Ġunju 2011.

MT                                                        3                                                            MT
 ---pagebreak---      4.1.      Bażi ġuridika proċedurali
     4.1.1.    Prinċipji
     L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi
     deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede
     stabbilita fi ftehim, meta dik is-sede tintalab tadotta atti li jkollhom effetti legali, sakemm
     dawn ma jkunux atti li jissupplimentaw jew jemendaw il-qafas istituzzjonali tal-ftehim”.
     Il-kunċett ta’ “atti li jkollhom effetti legali” jinkludi atti li għandhom effetti legali bis-saħħa
     ta’ regoli tad-dritt internazzjonali li jirregolaw is-sede inkwistjoni. Dan jinkludi wkoll l-
     istrumenti li ma għandhomx effett vinkolanti skont id-dritt internazzjonali, iżda li “jistgħu
     jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-
     Unjoni”9.
     4.1.2.    Applikazzjoni għall-każ preżenti
     L-att li l-Kumitat ta’ Esperti tar-RID huwa mitlub jadotta jikkostitwixxi att b’effetti legali. L-
     att previst se jkun vinkolanti fuq l-Unjoni skont id-dritt internazzjonali, skont l-Artikolu 6 tar-
     RID, li skontu l-Anness li għandu jiġi mmodifikat jifforma parti integrali mir-Regolament.
     Barra minn hekk, skont l-Artikolu 1 tad-Direttiva 2008/68/KE, l-Anness tar-RID għandu
     japplika għat-trasport ta’ oġġetti perikolużi bil-ferrovija fi ħdan l-Istati Membri jew
     bejniethom, għajr dawk l-Istati Membri li ma għandhomx sistema ferrovjarja. L-Artikolu 4
     tad-Direttiva 2008/68/KE rigward il-pajjiżi terzi jistabbilixxi li “it-trasport ta’ oġġetti
     perikolużi bejn l-Istati Membri u pajjiżi terzi għandu jiġi awtorizzat kemm-il darba jkun
     konformi mar-rekwiżiti tal-ADR, l-RID jew l-ADN, ħlief jekk ikun indikat mod ieħor fl-
     Annessi”.
     L-att previst la jissupplimenta u lanqas ma jemenda l-qafas istituzzjonali tal-Ftehim.
     Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-
     TFUE.

     4.2.      Bażi ġuridika sostantiva
     4.2.1.    Prinċipji
     Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi
     qabelxejn mill-objettiv u l-kontenut tal-att previst li fir-rigward tiegħu tittieħed pożizzjoni
     f’isem l-Unjoni.
     4.2.2.    Applikazzjoni għall-każ preżenti
     L-objettiv u l-kontenut ewlenin tad-Deċiżjoni proposta għandhom x’jaqsmu mat-trasport ta’
     oġġetti perikolużi bil-ferrovija.
     Għalhekk, il-bażi ġuridika sostantiva tad-Deċiżjoni proposta hija l-Artikolu 91 tat-TFUE.

     4.3.      Konklużjoni
     Il-bażi ġuridika tad-deċiżjoni proposta jenħtieġ li tkun l-Artikolu 91, flimkien mal-Artikolu
     218(9) tat-TFUE.

     9
              Is-sentenza tal-Qorti tal-Ġustizzja tas-7 ta’ Ottubru 2014, Il-Ġermanja v Il-Kunsill, C-399/12,
              ECLI:EU:C:2014:2258, il-paragrafi 61 sa 64.

MT                                                      4                                                       MT
 ---pagebreak---      5.      PUBBLIKAZZJONI TAL-ATT PREVIST

     Peress li d-Deċiżjoni proposta tal-Kumitat ta’ Esperti tar-RID se temenda l-Anness tar-RID,
     jixraq li wara l-adozzjoni tagħha l-informazzjoni dwar l-eżitu tal-laqgħa tiġi ppubblikata f’Il-
     Ġurnal Uffiċjali tal-Unjoni Ewropea.

MT                                                  5                                                   MT
 ---pagebreak---                                                                     2022/0041 (NLE)

                                                    Proposta għal

                                          DEĊIŻJONI TAL-KUNSILL

      dwar il-pożizzjoni li għandha tittieħed f’isem l-Unjoni matul is-57 sessjoni tal-Kumitat
              ta’ Esperti dwar it-Trasport ta’ Oġġetti Perikolużi tal-Organizzazzjoni
       Intergovernattiva għat-Trasport Internazzjonali bil-Ferrovija fir-rigward ta’ ċerti
     emendi tal-Appendiċi C tal-Konvenzjoni dwar it-Trasport Internazzjonali bil-Ferrovija

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikolu 91, flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      L-Unjoni ngħaqdet mal-Konvenzjoni dwar it-Trasport Internazzjonali bil-Ferrovija
              tad-9 ta’ Mejju 1980, kif emendata bil-Protokoll ta’ Vilnius tat-3 ta’ Ġunju 1999
              (“COTIF”), permezz tad-Deċiżjoni tal-Kunsill 2013/103/UE1.
     (2)      Skont l-Artikolu 6 tal-COTIF, it-traffiku ferrovjarju internazzjonali, u l-ammissjoni ta’
              materjal ferrovjarju fit-traffiku internazzjonali, għandhom ikunu ggvernati minn regoli
              li jinsabu elenkati fl-istess Artikolu, speċifikament ir-“Regolamenti dwar it-Trasport
              Internazzjonali ta’ Oġġetti Perikolużi bil-Ferrovija (RID)”, li jifforma l-Appendiċi C
              tal-Konvenzjoni.
     (3)      Id-Direttiva 2008/68/KE tal-Parlament Ewropew u tal-Kunsill2 tistabbilixxi rekwiżiti
              għat-trasport ta’ oġġetti perikolużi bit-triq, bil-ferrovija jew bil-passaġġi fuq l-ilmijiet
              interni fi ħdan l-Istati Membri jew bejniethom, billi tirreferi għar-RID.
     (4)      Skont l-Artikolu 13(1)(d) tal-COTIF, il-Kumitat ta’ Esperti dwar it-Trasport ta’
              Oġġetti Perikolużi (“il-Kumitat ta’ Esperti tar-RID”) tal-Organizzazzjoni għat-
              Trasport Internazzjonali bil-Ferrovija (“OTIF”) jista’ jadotta emendi għall-Anness tar-
              RID.
     (5)      Il-Kumitat ta’ Esperti tar-RID, fis-57 sessjoni tiegħu fil-25 ta’ Mejju 2022, se jadotta
              emendi biex jadatta l-Anness tar-RID skont il-progress xjentifiku u tekniku.
     (6)      Jixraq li tiġi stabbilita l-pożizzjoni li trid tittieħed f’isem l-Unjoni fil-Kumitat ta’
              Esperti tar-RID, peress li l-emendi tar-RID se jkunu vinkolanti għall-Unjoni.
     (7)      L-emendi previsti għandhom l-għan li jkun żgurat it-trasport sikur u effiċjenti ta’
              oġġetti perikolużi filwaqt li jitqies il-progress xjentifiku u tekniku fis-settur, kif ukoll

     1
              Id-Deċiżjoni tal-Kunsill 2013/103/UE tas-16 ta’ Ġunju 2011 dwar l-iffirmar u l-konklużjoni tal-Ftehim
              bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija
              dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-
              Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999
              (ĠU L 51, 23.2.2013, p. 1).
     2
              Id-Direttiva 2008/68/KE tal-Parlament Ewropew u tal-Kunsill tal-24 ta’ Settembru 2008 dwar it-
              trasport intern ta’ oġġetti perikolużi, ĠU L 260, 30.9.2008, p. 13.

MT                                                          6                                                           MT
 ---pagebreak---             l-iżvilupp ta’ sustanzi u oġġetti ġodda li jistgħu joħolqu periklu matul it-trasport
            tagħhom.
     (8)    L-emendi previsti jitqiesu xierqa għat-trasport bla periklu ta’ oġġetti perikolużi b’mod
            kosteffettiv, u għalhekk jistgħu jiġu appoġġjati,
     (9)    It-tibdiliet minuri fid-dokumenti msemmija fl-Anness jista’ jintlaħaq qbil dwarhom
            f’livell tekniku waqt l-14-il sessjoni tal-grupp ta’ ħidma permanenti tal-Kumitat ta’
            Esperti tar-RID tat-23–24 ta’ Mejju 2022, inkluż abbażi tar-rakkomandazzjonijiet tal-
            Laqgħa Konġunta tal-UNECE tal-Kumitat ta’ Esperti tar-RID u l-Grupp ta' Ħidma
            dwar it-Trasport ta’ Oġġetti Perikolużi,

     ADOTTA DIN ID-DEĊIŻJONI:

                                               Artikolu 1
     Il-pożizzjoni li għandha tittieħed f’isem l-Unjoni waqt is-57 sessjoni tal-Kumitat ta’ Esperti
     dwar it-Trasport ta’ Oġġetti Perikolużi (“il-Kumitat ta’ Esperti tar-RID”) tal-Organizzazzjoni
     għat-Trasport Internazzjonali bil-Ferrovija (“OTIF”), fil-qafas tal-Konvenzjoni dwar it-
     Trasport Internazzjonali bil-Ferrovija tad-9 ta’ Mejju 1980, kif emendata bil-Protokoll ta’
     Vilnius tat-3 ta’ Ġunju 1999, hija stabbilita fl-Anness ta’ din id-Deċiżjoni.

     Ir-rappreżentanti tal-Unjoni fil-Kumitat ta’ Esperti tar-RID jistgħu jaqblu fuq bidliet minuri
     fid-dokumenti msemmija fl-Anness, mingħajr deċiżjoni ulterjuri tal-Kunsill.

                                               Artikolu 2
     Mal-adozzjoni, id-deċiżjonijiet tal-Kumitat ta’ Esperti tar-RID għandhom jiġu ppubblikati
     f’Il-Ġurnal Uffiċjali tal-Unjoni Ewropea, b’indikazzjoni tad-data tad-dħul fis-seħħ tagħhom.

                                               Artikolu 3
     Din id-Deċiżjoni hija indirizzata lill-Kummissjoni.
     Magħmul fi Brussell,

                                                 Għall-Kunsill
                                                 Il-President

MT                                                 7                                                   MT
 ---documentbreak---                               IL-KUMMISSJONI
                              EWROPEA

                                                       Brussell, 23.2.2022
                                                       COM(2022) 59 final

                                                       ANNEX

                                            ANNESS

                                                ta'

                               Proposta għal Deċiżjoni tal-Kunsill

      dwar il-pożizzjoni li għandha tittieħed f’isem l-Unjoni matul is-57 sessjoni tal-Kumitat
              ta’ Esperti dwar it-Trasport ta’ Oġġetti Perikolużi tal-Organizzazzjoni
       Intergovernattiva għat-Trasport Internazzjonali bil-Ferrovija fir-rigward ta’ ċerti
     emendi tal-Appendiċi C tal-Konvenzjoni dwar it-Trasport Internazzjonali bil-Ferrovija

MT                                                                                MT
 ---pagebreak---                                          ANNESS

Proposta   Dokument ta' referenza       Kwistjoni                      Kummenti       Il-pożizzjoni
                                                                                tal-UE

   1.      OTIF/RID/CE/GTP/2021/2       Allinjament bejn l-ADR u l-    Kunsens        Taqbel
                                        RID biex jiġu inklużi mezzi    tekniku fil-
                                        ġodda ta’ konteniment          Grupp ta'
                                        fil-mudell tar-rapport tal-    Ħidma
                                        inċident                       Permanenti
                                                                       tal-OTIF
                                                                       biex jiġi
                                                                       adottat it-
                                                                       test kif
                                                                       emendat

   2.      OTIF/RID/CE/GTP/2021/3 u     Allinjament bejn l-ADR u l-    Kunsens        Taqbel
           OTIF/RID/CE/GTP/2021/INF.3   RID tar-rekwiżiti li           tekniku fil-
                                        jikkonċernaw l-                Grupp ta'
                                        informazzjoni murija           Ħidma
                                                                       Permanenti
                                                                       tal-OTIF
                                                                       biex jiġi
                                                                       adottat it-
                                                                       test kif
                                                                       emendat

   3.      OTIF/RID/CE/GTP/2021/4       Iffittjar tal-valvijiet tas-   Kunsens        Taqbel
                                        sikurezza fuq tankijiet għal   tekniku fil-
                                        gassijiet likwifikati          Grupp ta'
                                                                       Ħidma
                                                                       Permanenti
                                                                       tal-OTIF
                                                                       biex jiġi
                                                                       adottat it-
                                                                       test kif
                                                                       emendat

   4.      OTIF/RID/CE/GTP/2021/5       Testi konsolidati adottati     Kunsens        Taqbel
                                        mil-Laqgħa Konġunta tal-       tekniku fil-
                                        2020 u tal-2021 u mill-        Grupp ta'
                                        Grupp ta’ Ħidma                Ħidma
                                        Permanenti tal-Kumitat ta’     Permanenti
                                        Esperti tar-RID f’Novembru     tal-OTIF
                                        2020                           biex jiġi
                                                                       adottat it-
                                                                       test kif
                                                                       emendat

MT                                           1                                                 MT
 ---pagebreak---  5.        OTIF/RID/CE/GTP/2021/6            Allinjament bejn l-ADR u l-      Kunsens        Taqbel
                                             RID, fost l-oħrajn dwar id-      tekniku fil-
                                             disinn, il-kostruzzjoni u l-     Grupp ta'
                                             ispezzjoni inizjali u l-         Ħidma
                                             ittestjar tar-reċipjenti ta’     Permanenti
                                             pressjoni mhux tan-NU            tal-OTIF
                                             ddisinjati, kostruwiti u         biex jiġi
                                             ttestjati skont standards        adottat it-
                                             referenzjati                     test kif
                                                                              emendat

 6.        OTIF/RID/CE/GTP/2021/INF.4        Miżura tranżizzjonali            Kunsens        Taqbel
                                             b’rabta ma’ 6.8.2.4.6            tekniku fil-
                                             (proċeduri użati mill-           Grupp ta'
                                             awtorità kompetenti għall-       Ħidma
                                             approvazzjoni tal-esperti, il-   Permanenti
                                             prestazzjoni tal-                tal-OTIF
                                             ispezzjonijiet dwar il-vaguni    biex jiġi
                                             tank u għar-rikonoxximent        adottat it-
                                             reċiproku                        test kif
                                             ta’ tali spezzjonijiet)          emendat

 7.        OTIF/RID/CE/GTP/2021/INF.11       Proposti dwar kif għandu         Kunsens        Taqbel
                                             jiġi aġġustat il-Kapitolu tar-   tekniku fil-
                                             RID 6.8 biex jiġu                Grupp ta'
                                             kkunsidrati kontejners tank      Ħidma
                                             kbar ħafna                       Permanenti
                                                                              tal-OTIF
                                                                              biex jiġi
                                                                              adottat it-
                                                                              test kif
                                                                              emendat

      Id-dokumenti kollha hawn fuq huma disponibbli fuq is-sit web tal-OTIF
      (http://otif.org/en/?page_id=1119) u għandhom jinftiehmu bħala li jinkludu l-emendi diskussi
      fil-Grupp ta’ Ħidma permanenti tal-Kumitat ta’ Esperti tar-RID ta’ Novembru 2021 u rifless
      fl-Anness I tad-Dokument OTIF/RID/CE/GTP/2021-A (Ir-Rapport finali tat-13-il sessjoni tal-
      Grupp ta’ Ħidma permanenti tal-Kumitatta’ Esperti tar-RID - Ġinevra/vidjokonferenza), 15
      sat-18 ta’ Novembru 2021), disponibbli wkoll fuq is-sit web tal-OTIF
      (http://otif.org/en/?page_id=254).

MT                                                 2                                                  MT


title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea waqt il-15-il Konferenza tal-Partijiet għall-Konvenzjoni ta’ Basilea dwar il-Kontroll tal-Movimenti li Jaqsmu l-Fruntieri tal-Iskart ta’ Riskju d-Disponiment minnhom, fir-rigward ta’ ċerti emendi tal-Artikolu 6(2) ta’ dik il-Konvenzjoni

text:
                              IL-KUMMISSJONI
                              EWROPEA

                                                      Brussell, 24.2.2022
                                                      COM(2022) 67 final

                                                      2022/0046 (NLE)

                                          Proposta għal

                                  DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea waqt il-15-il Konferenza
      tal-Partijiet għall-Konvenzjoni ta’ Basilea dwar il-Kontroll tal-Movimenti li Jaqsmu l-
     Fruntieri tal-Iskart ta’ Riskju d-Disponiment minnhom, fir-rigward ta’ ċerti emendi tal-
                                 Artikolu 6(2) ta’ dik il-Konvenzjoni

MT                                                                                MT
 ---pagebreak---                                 MEMORANDUM TA’ SPJEGAZZJONI

     1.       SUĠĠETT TAL-PROPOSTA
     Din il-proposta tirrigwarda Deċiżjoni li tistabbilixxi l-pożizzjoni tal-Unjoni waqt il-15-il
     laqgħa tal-Konferenza tal-Partijiet għall-Konvenzjoni ta’ Basilea, b’rabta mal-proposta biex
     jinbidel l-Artikolu 6 ta’ din il-Konvenzjoni. Il-laqgħa hija skedata li ssir f’Ġunju 2022.

     2.       KUNTEST TAL-PROPOSTA
     2.1.     Il-Konvenzjoni ta’ Basilea dwar il-Kontroll tal-Movimenti li Jaqsmu l-Fruntieri tal-
              Iskart ta’ Riskju u d-Disponiment minnhom
     Il-Konvenzjoni ta’ Basilea dwar il-Kontroll tal-Movimenti li Jaqsmu l-Fruntieri tal-Iskart ta’
     Riskju u d-Disponiment minnhom (“il-Konvenzjoni”) ġiet adottata fit-22 ta’ Marzu 1989 u
     daħlet fis-seħħ fl-1992. L-Unjoni Ewropea u l-Istati Membri tagħha huma Partijiet għall-
     Konvenzjoni1. Il-Konvenzjoni għandha 188 Parti.
     Is-sies tal-Konvenzjoni hu sistema tal-kontroll għall-esportazzjoni, għall-importazzjoni u
     għat-tranżitu ta’ ċerti tipi ta’ skart, permezz tal-proċedura ta’ “kunsens infurmat minn qabel”.
     L-esportazzjonijiet tal-iskart soġġetti għall-Konvenzjoni għandhom jiġu notifikati bil-
     quddiem lill-awtoritajiet kompetenti tal-Istati tal-importazzjoni u tat-tranżitu. In-notifiki
     għandhom isiru bil-miktub u għandhom jinkludu d-dikjarazzjonijiet u l-informazzjoni
     speċifikati fl-Anness V A tal-Konvenzjoni. L-esportazzjoni tal-iskart tista’ ssir biss jekk u
     meta l-Istati kollha kkonċernati jkunu taw il-kunsens tagħhom bil-miktub (l-Artikolu 6 tal-
     Konvenzjoni).
     Is-sistema tal-kontroll tal-Konvenzjoni tapplika għall-iskart perikoluż definit fl-Artikolu 1 u
     elenkat fl-Anness VIII tal-Konvenzjoni, kif ukoll għall-iskart elenkat fl-Anness II, li jinkludi
     l-iskart miġbur mill-unitajiet domestiċi, residwi li jirriżultaw mill-inċinerazzjoni tal-iskart
     domestiku u ċertu skart tal-plastik. Fl-Anness IX, il-Konvenzjoni telenka wkoll entrati tal-
     iskart li mhumiex fil-kamp ta’ applikazzjoni u s-sistema tal-kontroll tagħha sakemm dan l-
     iskart ma jkunx fih materjal minn xi kategorija tal-Anness I sal-punt li jwassal l-iskart biex
     jesponi xi karatteristiċi perikolużi tal-Anness III.
     2.2.     Il-Konferenza tal-Partijiet
     Il-Konferenza tal-Partijiet għall-Konvenzjoni ta’ Basilea hija l-korp deċiżjonali prinċipali tal-
     Konvenzjoni. Hija għandha s-setgħa temenda l-Annessi tal-Konvenzjoni u tiltaqa’ kull
     sentejn.
     Il-15-il laqgħa tal-Konferenza tal-Partijiet għall-Konvenzjoni ta’ Basilea (CoP15) se ssir
     f’żewġ sessjonijiet: l-ewwel sessjoni online saret bejn is-26 u t-30 ta’ Lulju 2021 u l-laqgħa se
     titkompla matul sessjoni wiċċ imb wiċċ f’Ġinevra, bejn is-6 u s-17 ta’ Ġunju 2022.

     2.3.     L-emenda proposta għall-Konvenzjoni

     1
            Id-Deċiżjoni tal-Kunsill 93/98/KEE dwar it-tmiem, f’isem il-Komunità, tal-Konvenzjoni ta’ Basel tat-
            22 ta’ Marzu 1989 dwar il-kontroll tal-moviment barra l-konfini ta’ skart perikoluż u r-rimi tiegħu
            ĠU L 39, 16.2.1993, p. 1.

MT                                                      1                                                          MT
 ---pagebreak---      Il-Federazzjoni Russa ressqet proposta biex tiġi kkunsidrata fil-15-il laqgħa tal-Konferenza
     tal-Partijiet, imfassla biex temenda l-ewwel sentenza tal-paragrafu 2 tal-Artikolu 6 tal-
     Konvenzjoni (“l-att previst”)2.
     L-ewwel sentenza tal-Artikolu 6(2) tal-Konvenzjoni hija kif ġej: “L-Istat importatur għandu
     jwieġeb lin-notifikatur bil-kitba, fejn jagħti l-kunsens tal-moviment fuq kondizzjonijiet jew
     mingħajrhom, jiċħad il-permess tal-moviment, jew jitlob tagħrif addizzjonali”.
     Dan l-att previst jipproponi li tinbidel din is-sentenza permezz taż-żieda ta’ limitu ta’ żmien
     ta’ 30 jum li fih pajjiż ta’ importazzjoni jenħtieġ li jwieġeb lin-notifikatur (biex jagħti l-
     kunsens tiegħu għall-vjeġġ ippjanat, jiċħad il-permess għal dan il-vjeġġ, jew jitlob
     informazzjoni addizzjonali). Barra minn hekk, il-proposta tikkonsisti fit-tħassir tal-“,” bejn
     “mingħajrhom” u “jiċħad”, biex il-virgola tiġi sostitwita b’ “jew”.
     Il-Konvenzjoni hija implimentata fl-Unjoni permezz tar-Regolament (KE) Nru 1013/2006 tal-
     Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart3 (minn hawn ’il
     quddiem “id-WSR”). Kwalunkwe modifika għall-Konvenzjoni tidħol fis-seħħ fl-UE wara li
     tkun ġiet implimentata permezz ta’ emendi ta’ dan ir-Regolament.
     Ir-regoli attwali li japplikaw għall-Unjoni u l-Istati Membri tagħha diġà jipprevedu skadenza
     ta’ 30 jum għall-pajjiż importatur biex iwieġeb lin-notifikatur (ara l-Artikolu 8 tad-WSR).
     Dan japplika wkoll għall-pajjiżi oħra tal-OECD, skont id-Deċiżjoni tal-OECD4.
     Għall-Unjoni, l-unika konsegwenza prattika tal-bidliet marbuta mal-proposta tal-Federazzjoni
     Russa tkun relatata mal-proċedura għall-esportazzjoni ta’ skart notifikat lejn pajjiżi mhux tal-
     OECD. Peress li l-esportazzjoni tal-iskart tal-Anness VIII u l-Anness II lejn pajjiżi mhux tal-
     OECD hija pprojbita skont id-WSR, il-bidla kkawżata mill-proposta Russa tkun relatata biss
     ma’ “skart mhux elenkat” (jiġifieri skont il-proposta Russa, pajjiżi mhux tal-OECD li
     jimpurtaw skart mhux elenkat mill-UE jkollhom iwieġbu lin-notifikatur fi żmien 30 jum), li,
     skont l-Artikolu 3(1)(b)(iii) u (iv) tad-WSR, huma soġġetti għall-proċedura ta’ “kunsens
     infurmat minn qabel”. L-emenda proposta mill-Federazzjoni Russa tkun tfisser li, għal dawn
     il-każijiet, il-pajjiż importatur ikollu jirrispondi fi żmien 30 jum lin-notifikatur ta’ vjeġġ mill-
     Unjoni destinat għal pajjiż mhux tal-OECD.
     Il-proċedura biex tiġi emendata l-Konvenzjoni hija rregolata mill-Artikoli 17 tal-Konvenzjoni.
     Kwalunkwe emenda bħal din trid tiġi adottata f’laqgħa tal-Konferenza tal-Partijiet. Emenda
     ssir vinkolanti fuq dawk il-Partijiet li jiddepożitaw l-istrumenti tagħhom ta’ ratifika,
     approvazzjoni, konferma formali jew aċċettazzjoni f’konformità mal-Artikolu 17(5) tal-
     Konvenzjoni, li jipprevedi: “L-istrumenti tar-ratifika, l-aċċettazzjoni, il-konferma formali jew
     l-approvazzjoni għandhom jiġu ddepożitati għand id-Depożitarju. L-emendi adottati skont il-
     paragrafi 3 jew 4 ta’ hawn fuq għandhom jidħlu fis-seħħ bejn il-Partijiet li jkunu
     aċċettawhom fid-90 jum wara li d-Depożitarju jkun irċieva l-istrument tagħhom għar-ratifika,
     l-approvazzjoni, il-konferma formali jew l-aċċettazzjoni minn għand mill-inqas tliet kwarti
     tal-Partijiet li jkun aċċettaw l-emendi għall-Protokoll interessat, għajr jekk jiġi pprovdut
     xorta oħra f’dan il-Protokoll. L-emendi għandhom jidħlu fis-seħħ għal kull Parti oħra fid-90
     jum wara illi din l-Parti tiddepożita l-istrument tagħha ta’ ratifika, approvazzjoni, konferma
     formali jew aċċettazzjoni tal-emendi”. Għalhekk hemm bżonn ta’ ratifika, approvazzjoni,

     2
            Il-proposta      tinsab     fuq      is-sit     web      tal-Konvenzjoni     ta’    Basilea,      żur
            http://www.basel.int/TheConvention/Communications/tabid/1596/Default.aspx
     3
            ĠU L 190, 12.7.2006, p. 1.
     4
            Id-Deċiżjoni dwar il-Kontroll ta’ Movimenti Transkonfinali ta’ Skart Destinat għal Operazzjonijiet ta’
            Rkupru, https://legalinstruments.oecd.org/en/instruments/OECD-LEGAL-0266

MT                                                       2                                                           MT
 ---pagebreak---      konferma formali jew aċċettazzjoni minn tliet kwarti tal-Partijiet għall-Konvenzjoni (jiġifieri
     141 Parti) biex kwalunkwe emenda tal-Konvenzjoni tidħol fis-seħħ.
     Sa issa, il-korp tal-Konvenzjoni ġie emendat darba, permezz taż-żieda tal-Artikolu 4A u ż-
     żieda sussegwenti ta’ Anness VII (“l-emenda dwar il-Projbizzjoni ta’ Basilea”) għall-
     Konvenzjoni. Din l-emenda ġiet miftiehma mill-Konferenza tal-Partijiet fit-tielet laqgħa
     tagħha fl-1995 u daħlet fis-seħħ fl-2019, għal dawk il-Partijiet li rratifikawha.

     3.      POŻIZZJONI LI GĦANDHA TITTIEĦED F’ISEM L-UNJONI
     (1)     Jenħtieġ li l-Unjoni ma tappoġġax l-emenda tal-paragrafu 2 tal-Artikolu 6 tal-
             Konvenzjoni kif propost mill-Federazzjoni Russa.
     (2)     L-ewwel parti tal-emenda (limitu ta’ żmien ta’ 30 jum għall-pajjiż importatur biex
             iwieġeb lin-notifikatur) ma ġġib l-ebda bidla kbira għall-Unjoni u l-Istati Membri
             tagħha, peress li l-limitu ta’ żmien ta’ 30 jum li għandhom il-pajjiżi importaturi biex
             iwieġbu lin-notifikatur, li jinsab fl-emenda proposta, diġà japplika għall-maġġoranza
             tal-vjeġġi nnotifikati mill-UE u l-Istati Membri tagħha skont il-liġi tal-Unjoni (bl-
             eċċezzjoni tal-esportazzjonijiet ta’ skart mhux elenkat lejn pajjiżi mhux tal-OECD).
             Lanqas ma jbiddel l-obbligi għall-UE/l-Istati Membri tagħha li jirċievu notifiki,
             peress li l-limitu ta’ żmien ta’ 30 jum biex iwieġbu diġà japplika skont il-liġi tal-
             Unjoni.
     (3)     It-tieni parti tal-emenda (is-sostituzzjoni ta’ virgola b’ “jew”) ma tidhirx meħtieġa u
             toħloq inċertezza legali. Il-formulazzjoni attwali hija ċara biżżejjed li l-pajjiż
             importatur jista’ jirreaġixxi bi tliet modi differenti meta jwieġeb lin-notifikatur
             (jagħti l-kunsens għall-moviment, jiċħad il-permess għal dan il-moviment, jew jitlob
             informazzjoni addizzjonali). Għalhekk m’hemmx bżonn li din is-sentenza tiġi
             emendata.
     (4)     Il-proċess relatat mal-emendar tal-Konvenzjoni huwa ta’ piż kbir u jieħu ħafna ħin,
             speċjalment peress li jirrikjedi li kull Parti tipproċedi bil-proċess intern ta’ ratifika
             tagħha u limitu ta’ tliet kwarti tal-Partijiet kollha biex jirratifikaw l-emenda qabel ma
             tidħol fis-seħħ. Din l-emenda tista’ wkoll fl-aħħar mill-aħħar ikollha impatt limitat,
             peress li l-emendi huma vinkolanti biss fuq dawk li rratifikawhom. Għalhekk, l-
             emenda proposta mhux se tindirizza t-titjib tal-effettività tal-Konvenzjoni b’mod
             effiċjenti peress li din se tniedi proċess twil u pedantiku fi ħdan il-Konvenzjoni u
             għall-Partijiet tagħha.
     (5)     Filwaqt li ma tappoġġax l-emendi proposti, jenħtieġ li l-Unjoni tenfasizza li l-
             Partijiet jenħtieġ li jippromwovu funzjonament aħjar tal-proċedura ta’ notifika, fil-
             qafas tal-Konvenzjoni ta’ Basilea. Dan jista’ jinkludi l-istabbiliment ta’ limiti ta’
             żmien oħra għat-tweġibiet lin-notifikaturi, b’mod partikolari għall-pajjiżi ta’ tranżitu,
             kif ukoll l-inkoraġġiment tal-użu ta’ sistemi ta’ skambju elettroniku ta’ data jew l-
             inkorporazzjoni tal-kunċett ta’ “faċilitajiet bi qbil minn qabel”, li joriġina mid-
             Deċiżjoni tal-OECD dwar movimenti transfruntieri ta’ skart, fil-qafas tal-
             Konvenzjoni ta’ Basilea. Diġà hemm għadd ta’ proċessi għaddejjin fil-Konvenzjoni
             dwar dawn il-kwistjonijiet, li huma utli iżda s’issa taw biss riżultati limitati. Jenħtieġ
             li l-Unjoni tissottolinja l-importanza ta’ dawn il-kwistjonijiet u tesplora jekk dawn
             jistgħux jiġu indirizzati bħala parti minn inizjattivi eżistenti jew ġodda, li ma
             jimplikawx bidla fil-Konvenzjoni. Jenħtieġ li l-Unjoni turi li lesta tilqa’ inizjattivi
             possibbli bħal dawn.

MT                                                  3                                                     MT
 ---pagebreak---      (6)       Fl-aħħar nett, jenħtieġ li jiġi nnutat li l-adozzjoni tal-emenda proposta, filwaqt li mhu
               se jkollha l-ebda valur miżjud ċar, lanqas mhi se tippreġudika l-interessi tal-Unjoni.

     4.        BAŻI ĠURIDIKA
     4.1.      Bażi ġuridika proċedurali
     4.1.1.    Prinċipji
     L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi
     deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede
     stabbilita fi ftehim, meta dik is-sede tintalab tadotta atti li jkollhom effetti legali, sakemm
     dawn ma jkunux atti li jissupplimentaw jew jemendaw il-qafas istituzzjonali tal-ftehim.”
     Il-kunċett ta’ “atti li jkollhom effetti legali” jinkludi l-atti li għandhom effetti legali bis-saħħa
     ta’ regoli tad-dritt internazzjonali li jirregolaw il-korp inkwistjoni. Dan jinkludi wkoll l-
     istrumenti li ma għandhomx effett vinkolanti skont id-dritt internazzjonali, iżda li “jistgħu
     jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-
     Unjoni”5.
     4.1.2.    Applikazzjoni għal dan il-każ
     Il-Konferenza tal-Partijiet fil-Konvenzjoni ta’ Basilea hija korp stabbilit mill-Konvenzjoni.
     L-att li l-Konferenza tal-Partijiet qed tintalab tadotta huwa att li għandu effetti legali. L-att
     previst se jkun vinkolanti skont id-dritt internazzjonali f’konformità mal-Artikolu 18 tal-
     Konvenzjoni. Dan kapaċi jinfluwenza l-kontenut tal-leġiżlazzjoni tal-UE, l-aktar ir-
     Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006
     dwar vjeġġi ta’ skart. Dan ir-Regolament jimplimenta l-Konvenzjoni billi fost l-oħrajn
     jistabbilixxi l-proċeduri għall-esportazzjonijiet mill-Unjoni, għall-importazzjonijiet lejn l-
     Unjoni kif ukoll għall-vjeġġi bejn l-Istati Membri.
     L-att previst la jissupplimenta u lanqas ma jemenda l-qafas istituzzjonali tal-Ftehim.
     Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-
     TFUE.

     4.2.      Bażi ġuridika sostantiva
     4.2.1.    Prinċipji
     Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi
     primarjament fuq l-objettiv u fuq il-kontenut tal-att previst li fir-rigward tiegħu tittieħed
     pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ
     komponenti, u jekk wieħed minn dawk l-għanijiet jew komponenti jkun jista’ jiġi identifikat
     bħala dak ewlieni, filwaqt li l-ieħor ikun sempliċement inċidentali, id-deċiżjoni skont l-
     Artikolu 218(9) tat-TFUE trid tissejjes fuq bażi ġuridika sostantiva unika, jiġifieri dik
     meħtieġa mill-għan jew mill-komponent ewlieni jew predominanti.
     4.2.2.    Applikazzjoni għal dan il-każ
     L-objettiv ewlieni u l-kontenut tal-att previst għandhom x’jaqsmu mal-ħarsien ambjentali.

     5
              Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12,
              ECLI:UE:C:2014:2258, il-paragrafi 61 sa 64.

MT                                                       4                                                       MT
 ---pagebreak---      Għalhekk, il-bażi ġuridika sostantiva għad-deċiżjoni proposta hija l-Artikolu 192(1) tat-
     TFUE.
     4.3.    Konklużjoni
     Jenħtieġ li l-bażi ġuridika tad-deċiżjoni proposta tkun l-Artikolu 192(1) tat-TFUE, flimkien
     mal-Artikolu 218(9) tat-TFUE.

MT                                                5                                                 MT
 ---pagebreak---                                                              2022/0046 (NLE)

                                                Proposta għal

                                           DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea waqt il-15-il Konferenza
      tal-Partijiet għall-Konvenzjoni ta’ Basilea dwar il-Kontroll tal-Movimenti li Jaqsmu l-
     Fruntieri tal-Iskart ta’ Riskju d-Disponiment minnhom, fir-rigward ta’ ċerti emendi tal-
                                 Artikolu 6(2) ta’ dik il-Konvenzjoni

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikolu 192(1), flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-Konvenzjoni ta’ Basilea dwar il-Kontroll tal-Movimenti li Jaqsmu l-Fruntieri tal-
              Iskart ta’ Riskju u d-Disponiment minnhom (“il-Konvenzjoni”) daħlet fis-seħħ fl-1992
              u ġiet approvata mill-Unjoni bid-Deċiżjoni tal-Kunsill 93/98/KEE dwar it-tmiem,
              f’isem il-Komunità, tal-Konvenzjoni ta’ Basilea tat-22 ta’ Marzu 1989 dwar il-kontroll
              tal-moviment barra l-konfini ta’ skart perikoluż u r-rimi tiegħu6.
     (2)      Skont l-Artikolu 15(5)(b) tal-Konvenzjoni, il-Konferenza tal-Partijiet għandha
              tikkunsidra u tadotta, kif meħtieġ, emendi għal din il-Konvenzjoni.
     (3)      Matul il-15-il laqgħa tagħha f’Ġunju 2022, il-Konferenza tal-Partijiet,għandha
              tikkunsidra l-adozzjoni tal-emendi tal-Artikolu 6(2) tal-Konvenzjoni ppreżentati mill-
              Federazzjoni Russa. Dik il-proposta għandha l-għan li tistabbilixxi limitu ta’ żmien ta’
              30 jum għal pajjiż importatur biex iwieġeb lin-notifikatur ta’ vjeġġ ta’ skart u biex
              jinkludi bidla oħra ppreżentata bħala editorjali.
     (4)      Jeħtieġ li tiġi stabbilita l-pożizzjoni li għandha tittieħed f’isem l-Unjoni fil-Konferenza
              tal-Partijiet dwar din il-proposta, peress li, bħala emenda għat-test tal-Konvenzjoni,
              din għandha effetti legali. Jekk jiġi adottat mill-Konferenza tal-Partijiet, dan l-att ikun
              vinkolanti fuq l-Unjoni u jkollu impatt fuq il-kontenut tad-dritt tal-Unjoni, jiġifieri r-
              Regolament (KE) Nru 1013/2006 tal-Parlament Ewropew u tal-Kunsill tal-14 ta’
              Ġunju 2006 dwar vjeġġi ta’ skart7.
     (5)      Jenħtieġ li l-Unjoni ma tappoġġax l-emendi ta’ hawn fuq għall-Konvenzjoni peress li
              dawn se jkunu jeħtieġu proċess twil u pedantiku biex jidħlu fis-seħħ u jidher
              sproporzjonat li tali proċess jitnieda għal emenda, li l-objettivi tagħha jistgħu jintlaħqu
              b’mezzi oħra. Pjuttost jenħtieġ li l-Unjoni tkun miftuħa għal inizjattivi mfassla biex
              itejbu l-funzjonament tal-proċedura ta’ “kunsens infurmat minn qabel”, bil-
              kundizzjoni li jkollhom kamp ta’ applikazzjoni usa’ mill-proposta ppreżentata lill-
              CoP15, li jkunu konformi mal-politiki u l-objettivi ġenerali tal-Unjoni u ma jkunux

     6
              ĠU L 39, 16.2.1993, p. 1.
     7
              ĠU L 190, 12.7.2006, p. 1.

MT                                                    6                                                     MT
 ---pagebreak---             jeħtieġu emenda għall-Konvenzjoni. Jenħtieġ li jiġi nnutat li l-adozzjoni tal-emenda
            proposta, għalkemm mhu se jkollha l-ebda valur miżjud ċar, lanqas mhi se
            tippreġudika l-interessi tal-Unjoni.

     ADOTTA DIN ID-DEĊIŻJONI:

                                                Artikolu 1
     1.       Il-pożizzjoni li għandha tittieħed f’isem l-Unjoni fil-15-il laqgħa tal-Konferenza tal-
              Partijiet għall-Konvenzjoni ta’ Basilea għandha tkun li mhux se tappoġġa l-emendi
              tal-paragrafu 2 tal-Artikolu 6 tal-Konvenzjoni, kif ippreżentati mill-Federazzjoni
              Russa.
     2.       Jekk jiġu ppreżentati proposti oħra biex jittejjeb il-funzjonament tal-proċedura ta’
              “kunsens infurmat minn qabel” waqt il-15-il laqgħa tal-Konferenza tal-Partijiet għall-
              Konvenzjoni ta’ Basilea, l-Unjoni għandha tappoġġa dawn il-proposti soġġetti għall-
              kundizzjonijiet li ġejjin:

              (a)   jitfasslu biex itejbu l-funzjonament ta’ dik il-proċedura, billi jindirizzaw id-
                    dewmien u l-problemi esperjenzati mill-Istati tal-esportazzjoni, tat-tranżitu jew
                    tal-importazzjoni biex jittrattaw in-notifiki u jappoġġaw id-diġitalizzazzjoni
                    tal-proċedura ta’ “kunsens infurmat minn qabel”, sabiex l-iskart ikun jista’ jiġi
                    ttrasportat bejn il-fruntieri mingħajr dewmien żejjed, meta l-vjeġġi inkwistjoni
                    jkunu konformi mad-dispożizzjonijiet tal-Konvenzjoni, mingħajr ħtieġa ta’
                    bidla għall-Konvenzjoni;
              (b)   jikkontribwixxu għall-immaniġġjar ambjentalment korrett tal-iskart u għat-
                    tranżizzjoni lejn ekonomija ċirkolari globali; kif ukoll
              (c)   jappoġġaw l-implimentazzjoni xierqa tal-mekkaniżmi ta’ kontroll stabbiliti fil-
                    Konvenzjoni u jikkontribwixxu għaċ-ċarezza legali f’dak ir-rigward.

                                                Artikolu 2

     Fid-dawl ta’ żviluppi fil-15-il laqgħa tal-Konferenza tal-Partijiet, jista’ jintlaħaq qbil dwar l-
     irfinar tal-pożizzjoni msemmija fl-Artikolu 1 mir-rappreżentanti tal-Unjoni, f’konsultazzjoni
     mal-Istati Membri, matul laqgħat ta’ koordinazzjoni fuq il-post, mingħajr deċiżjoni ulterjuri
     tal-Kunsill.

                                                Artikolu 3
     Din id-Deċiżjoni hija indirizzata lill-Kummissjoni.
     Magħmul fi Brussell,

                                                  Għall-Kunsill
                                                  Il-President

MT                                                   7                                                    MT


                              IL-KUMMISSJONI
                              EWROPEA

                                                      Brussell, 24.2.2022
                                                      COM(2022) 63 final

                                                      2022/0043 (NLE)

                                          Proposta għal

                                  DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fil-proċedura bil-miktub
       mill-Parteċipanti fl-Arranġament dwar il-Krediti għall-Esportazzjoni Uffiċjalment
                                Appoġġati li temenda l-Anness IV

MT                                                                                MT
 ---pagebreak---                                   MEMORANDUM TA’ SPJEGAZZJONI

     1.       SUĠĠETT TAL-PROPOSTA
     Din il-proposta tikkonċerna deċiżjoni li tistabbilixxi l-pożizzjoni li għandha tittieħed mill-
     Kummissjoni f’isem l-Unjoni Ewropea fil-kuntest ta’ emenda għall-Arranġament tal-OECD
     dwar il-Krediti għall-Esportazzjoni Uffiċjalment Appoġġati, limitata għall-Anness IV tiegħu,
     il-Ftehim Settorjali dwar il-Krediti għall-Esportazzjoni għall-Enerġija Rinnovabbli, il-
     Mitigazzjoni tat-Tibdil fil-Klima u l-Adattament, u l-Proġetti tal-Ilma. L-Anness IV jissejjaħ
     ukoll il-Ftehim Settorjali dwar it-Tibdil fil-Klima, jew is-CCSU (Climate Change Sector
     Understanding).
     L-emenda li qed tiġi diskussa fil-livell tal-Parteċipanti fl-Arranġament tiffoka b’mod aktar
     speċifiku fuq l-Appendiċi III tas-CCSU, li huwa l-appendiċi li jiddefinixxi l-kriterji ta’
     eliġibbiltà għall-proġetti ta’ adattament għat-tibdil fil-klima. Dan isegwi proposta mill-Unjoni
     Ewropea li tfittex li tagħmel dawn il-kriterji aktar effiċjenti biex jiġu identifikati l-proġetti ta’
     adattament rilevanti.
     Jenħtieġ li l-Unjoni Ewropea tkompli turi l-ambizzjonijiet qawwijin tagħha għal azzjoni
     klimatika, u tħejji ruħha biex tieħu pożizzjoni dwar ftehim possibbli li jista’ jintlaħaq qabel il-
     laqgħa li jmiss tal-Parteċipanti f’Marzu 2022.

     2.       KUNTEST TAL-PROPOSTA
     2.1.     L-Arranġament dwar il-Krediti għall-Esportazzjoni Uffiċjalment Appoġġati
     L-Arranġament huwa ftehim informali bejn l-UE, l-Istati Uniti, il-Kanada, il-Ġappun, il-
     Korea, in-Norveġja, l-Iżvizzera, l-Awstralja, New Zealand, it-Turkija u r-Renju Unit, li
     jipprovdi qafas għall-użu ordnat ta’ krediti għall-esportazzjoni uffiċjalment appoġġati. Fil-
     prattika dan ifisser li jiġu stabbiliti kondizzjonijiet ekwivalenti ta' kompetizzjoni (li permezz
     tagħhom il-kompetizzjoni tkun ibbażata fuq il-prezz u l-kwalità tal-prodotti esportati u mhux
     fuq it-termini finanzjarji offruti) u ħidma biex jiġu eliminati s-sussidji u d-distorsjonijiet
     kummerċjali relatati ma’ krediti għall-esportazzjoni uffiċjalment appoġġati. L-Arranġament
     daħal fis-seħħ f’April 1978, huwa għal durata indefinita u, għalkemm jirċievi s-sostenn
     amministrattiv tas-Segretarjat tal-OECD, mhuwiex Att tal-OECD1.
     L-Arranġament huwa soġġett għal aġġornamenti regolari, filwaqt li jitqiesu l-iżviluppi tas-suq
     finanzjarju u tal-politika li jaffettwaw l-għoti ta’ krediti għall-esportazzjoni uffiċjalment
     appoġġati. L-Arranġament ġie traspost, u għalhekk sar legalment vinkolanti fl-UE permezz
     tar-Regolament (UE) Nru 1233/2011 tal-Parlament Ewropew u tal-Kunsill2 3. Ir-reviżjonijiet
     tal-patti u l-kundizzjonijiet tal-Arranġament huma inkorporati fid-dritt tal-UE permezz ta’ Atti
     delegati skont l-Artikolu 2 ta’ dan ir-Regolament.
     2.2.     Il-Parteċipanti  fl-Arranġament                    dwar       il-Krediti        għall-Esportazzjoni
              Uffiċjalment Appoġġati
     Il-Kummissjoni Ewropea tirrappreżenta lill-Unjoni fil-laqgħat tal-Parteċipanti fl-
     Arranġament, kif ukoll fil-proċeduri bil-miktub għat-teħid ta’ deċiżjonijiet mill-Parteċipanti

     1
             Kif definit fl-Artikolu 5 tal-Konvenzjoni tal-OECD.
     2
             Ir-Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru 2011
             dwar l-applikazzjoni ta’ ċerti linji gwida fil-qasam tal-krediti ta’ esportazzjoni uffiċjalment appoġġati u
             li jħassar id-Deċiżjonijiet tal-Kunsill 2001/76/KE u 2001/77/KE (ĠU L 326, 8.12.2011, p. 45).
     3
             Fl-imgħoddi, verżjonijiet preċedenti tal-Arranġament tal-OECD ġew trasposti fid-dritt tal-UE permezz
             ta’ Deċiżjonijiet tal-Kunsill.

MT                                                           1                                                             MT
 ---pagebreak---      fl-Arranġament. Id-deċiżjonijiet kollha dwar l-emendi tal-Arranġament jittieħdu b’kunsens.
     Il-pożizzjoni tal-Unjoni hija adottata mill-Kunsill u diskussa mill-Istati Membri fil-Grupp ta’
     Ħidma tal-Kunsill dwar il-Krediti għall-Esportazzjoni4.
     2.3.     L-att previst tal-Parteċipanti fis-CCSU
     Aġġornament tal-kriterji ta’ eliġibbiltà li jinsabu fl-Appendiċi III tas-CCSU qed jiġi diskuss
     fil-livell tal-Parteċipanti wara proposta mill-Unjoni Ewropea ppreżentata fis-16 ta’ Novembru
     2021.
     Fil-proposta tagħha, l-Unjoni Ewropea ipproponiet kemm li t-taqsima ta’ adattament (l-
     Appendiċi III) issir parti permanenti tal-Arranġament, minħabba r-rilevanza li tingħata spinta
     lill-finanzjament għall-klima, kif ukoll li jiġu aġġornati l-kriterji ta’ eliġibbiltà għal proġetti
     ta’ adattament li jinsabu fl-Appendiċi III. L-aġġornament propost iqarreb il-kriterji għall-
     identifikazzjoni ta’ proġetti ta’ adattament lejn xi standards użati mill-banek tal-iżvilupp,
     peress li l-esperjenza turi li l-kriterji attwali – li jeħtieġu adattament biex ikunu l-objettiv
     prinċipali ta’ proġett – mhumiex adattati għal tranżazzjonijiet ta’ kreditu għall-esportazzjoni,
     li normalment jinvolvu wkoll attivitajiet kummerċjali biex jiġġeneraw fluss ta’ flus kontanti.
     Il-kriterji proposti jkopru proġetti ta’ adattament parzjali, u l-kundizzjonijiet tas-CCSU
     mbagħad ikunu japplikaw biss għall-parti adattiva ta’ proġett.
     Il-proposta biex jiġi aġġornat l-Appendiċi III ġiet diskussa fl-1 ta’ Diċembru 2021 fil-151
     laqgħa tal-Parteċipanti u sabet appoġġ. Parteċipant wieħed talab l-qbil dwar kriterji ġodda
     jkun jinkludi klawżola ta’ estinzjoni li tippermetti valutazzjoni mill-ġdid tal-adegwatezza
     tagħhom fi żmien debitu.
     Minħabba l-appoġġ, il-President ippropona li l-Unjoni Ewropea tirrevedi l-proposta tagħha u
     tqis is-suġġerimenti ta’ abbozzar li l-Parteċipanti l-oħra jibagħtu sa tmiem l-2021, bil-ħsieb li
     titnieda proċedura bil-miktub fil-bidu tal-2022 biex tiġi adottata.
     Bħala tali, l-att previst tal-Parteċipanti huwa li tittieħed deċiżjoni dwar l-emendar tal-kriterji
     ta’ eliġibbiltà għall-proġetti ta’ adattament fis-CCSU permezz ta’ proċedura bil-miktub fil-
     bidu tal-2022.

     3.       IL-POŻIZZJONI LI GĦANDHA TITTIEĦED F’ISEM L-UNJONI
     Il-proposta tal-Unjoni Ewropea, li l-Parteċipanti appoġġaw b’mod ġenerali, ġiet diskussa u
     adottata għall-ewwel darba fil-Grupp ta’ Ħidma tal-Kunsill dwar il-Krediti għall-
     Esportazzjoni.
     Il-pożizzjoni li għandha tittieħed f’isem l-Unjoni hija annessa ma’ din id-Deċiżjoni, u hija
     bbażata fuq il-proposta tal-Unjoni Ewropea u l-eżitu tad-diskussjoni tal-1 ta’ Diċembru 2021.
     Il-pożizzjoni proposta tikkonsisti fl-aġġornament tal-kriterji għall-proġetti ta’ adattament fl-
     Appendiċi III tas-CCSU, bl-użu tal-Prinċipji Komuni għat-Traċċar tal-Finanzjament tal-
     Adattament għat-Tibdil fil-Klima żviluppati minn xi banek multilaterali tal-iżvilupp bħala
     sors ta’ ispirazzjoni. Peress li l-kriterji l-ġodda jkopru wkoll proġetti ta’ adattament parzjali, l-
     aġġornament propost tal-Appendiċi III jwassal għal xi tibdil f’xi artikoli tas-CCSU, biex
     ikunu jirriflettu dan.
     Peress li l-momentum pożittiv fl-OECD jenħtieġ li jinżamm, l-Unjoni Ewropea tfittex ftehim
     malajr kemm jista’ jkun biex dan l-aġġornament rilevanti ikun rifless fis-CCSU.

     4
             Id-Deċiżjoni tal-Kunsill li tistabbilixxi l-Grupp ta’ Koordinazzjoni tal-Politika għall-Assigurazzjoni ta’
             Kreditu, Garanziji ta’ Kreditu u Krediti Finanzjarji, (ĠU 66, 27.10.1960, p. 1339).

MT                                                          2                                                             MT
 ---pagebreak---      4.        BAŻI ĠURIDIKA
     4.1.      Bażi ġuridika proċedurali
     4.1.1.    Prinċipji
     L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi
     deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede
     stabbilita fi ftehim, meta dik is-sede tintalab tadotta atti li jkollhom effetti legali, sakemm
     dawn ma jkunux atti li jissupplimentaw jew jemendaw il-qafas istituzzjonali tal-ftehim.”
     Il-kunċett ta’ “atti li jkollhom effetti legali” jinkludi atti li jkollhom effetti legali bis-saħħa tar-
     regoli tad-dritt internazzjonali li jirregolaw il-korp inkwistjoni. Dan jinkludi wkoll strumenti li
     ma għandhomx effett vinkolanti skont id-dritt internazzjonali, iżda li “jistgħu jinfluwenzaw
     b’mod determinanti l-kontenut tal-leġiżlazzjoni adottata mil-leġiżlatura tal-Unjoni”5.
     4.1.2.    Applikazzjoni għal dan il-każ
     L-att previst jista’ jinfluwenza b’mod deċiżiv il-kontenut tal-leġiżlazzjoni tal-UE, l-aktar ir-
     Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru
     2011 dwar l-applikazzjoni ta’ ċerti linji gwida fil-qasam tal-krediti ta’ esportazzjoni
     uffiċjalment appoġġati u li jħassar id-Deċiżjonijiet tal-Kunsill 2001/76/KE u 2001/77/KE.
     Dan minħabba l-Artikolu 2 ta’ dan ir-Regolament li jiddikjara li “[i]l-Kummissjoni għandha
     tadotta atti delegati skont l-Artikolu 3 sabiex temenda l-Anness II b'riżultat ta’ emendi għal-
     linji gwida miftiehma mill-Parteċipanti għall-Arranġament”. Dan jinkludi modifiki fl-annessi
     tal-Arranġament.
     Għalhekk, il-bażi ġuridika proċedurali għad-deċiżjoni proposta hija l-Artikolu 218(9) TFUE.
     4.2.      Bażi ġuridika sostantiva
     4.2.1.    Prinċipji
     Il-bażi ġuridika sostantiva għal deċiżjoni skont l-Artikolu 218(9) TFUE tiddependi
     primarjament mill-objettiv u mill-kontenut tal-att previst li dwaru tittieħed pożizzjoni f’isem l-
     Unjoni. Jekk l-att previst ikollu żewġ għanijiet jew żewġ komponenti, u jekk wieħed minn
     dawn l-għanijiet jew komponenti jkun jista’ jiġi identifikat bħala dak ewlieni, filwaqt li l-
     ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun
     imsejsa fuq bażi ġuridika sostantiva waħda, jiġifieri dik li jeżiġi l-għan jew il-komponent
     ewlieni jew predominanti.
     4.2.2.    Applikazzjoni għal dan il-każ
     L-objettiv ewlieni u l-kontenut tal-att previst huma relatati mal-krediti ta’ esportazzjoni, li
     huwa fl-ambitu tal-politika kummerċjali komuni. Għaldaqstant, il-bażi ġuridika sostantiva
     tad-deċiżjoni proposta hija l-Artikolu 207 TFUE.
     4.3.      Konklużjoni
     Il-bażi ġuridika tad-deċiżjoni proposta jenħtieġ li tkun l-ewwel subparagrafu tal-Artikolu
     207(4) TFUE flimkien mal-Artikolu 218(9) TFUE.

     5
              Is-sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12,
              ECLI:EU:C:2014:2258, il-paragrafi minn 61 sa 64.

MT                                                       3                                                       MT
 ---pagebreak---                                                                       2022/0043 (NLE)

                                                      Proposta għal

                                           DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fil-proċedura bil-miktub
       mill-Parteċipanti fl-Arranġament dwar il-Krediti għall-Esportazzjoni Uffiċjalment
                                Appoġġati li temenda l-Anness IV

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 207 flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-linji gwida li jinsabu fl-Arranġament dwar il-Krediti ta’ Esportazzjoni Uffiċjalment
              Appoġġati (“l-Arranġament”) ġew trasposti, u għalhekk saru legalment vinkolanti fl-
              UE permezz tar-Regolament (UE) Nru 1233/2011 tal-Parlament Ewropew u tal-
              Kunsill6.
     (2)      F’konformità mal-Artikolu 9 tal-Anness IV tal-Arranġament, il-Parteċipanti
              għandhom iwettqu rieżami tal-Appendiċi III tiegħu sa tmiem l-2020, bil-ħsieb li jiġu
              vvalutati l-inizjattivi internazzjonali relatati mal-adattament, il-kundizzjonijiet tas-suq,
              u l-korp ta’ esperjenza żviluppat mill-proċess ta’ notifika biex jiġi ddeterminat jekk id-
              definizzjonijiet, il-kriterji, il-patti u l-kundizzjonijiet tal-proġett għandhomx
              jitkomplew u jew jiġu emendati.
     (3)      Il-parteċipanti għandhom jiddeċiedu permezz ta’ proċedura bil-miktub dwar deċiżjoni
              prevista biex jiġi emendat l-Appendiċi III tal-Anness IV tal-Arranġament.
     (4)      Jenħtieġ li d-Deċiżjoni prevista tkun konformi mal-impenji internazzjonali tal-Unjoni
              Ewropea skont il-Ftehim ta’ Pariġi u l-politika tal-Unjoni dwar il-klima.
     (5)      Huwa xieraq li tiġi stabbilita l-pożizzjoni li għandha tittieħed f’isem l-Unjoni fir-
              rigward ta’ proċedura bil-miktub tal-Parteċipanti fl-Arranġament, peress li d-deċiżjoni
              tal-Parteċipanti fl-Arranġament se tkun vinkolanti fuq l-Unjoni u kapaċi tinfluwenza
              b’mod deċiżiv il-kontenut tad-dritt tal-Unjoni, bis-saħħa tal-Artikolu 2 tar-Regolament
              (UE) Nru 1233/2011,

     6
              Ir-Regolament (UE) Nru 1233/2011 tal-Parlament Ewropew u tal-Kunsill tas-16 ta’ Novembru 2011
              dwar l-applikazzjoni ta’ ċerti linji gwida fil-qasam tal-krediti ta’ esportazzjoni uffiċjalment appoġġati u
              li jħassar id-Deċiżjonijiet tal-Kunsill 2001/76/KE u 2001/77/KE (“ĠU L 326, 8.12.2011, p. 45) (“Ir-
              Regolament (UE) Nru 1233/2011”).

MT                                                            4                                                             MT
 ---pagebreak---      ADOTTA DIN ID-DEĊIŻJONI:

                                               Artikolu 1
     Il-pożizzjoni li għandha tittieħed f’isem l-Unjoni rigward l-adozzjoni mill-parteċipanti ta’
     deċiżjoni permezz ta’ proċedura bil-miktub li temenda l-Anness IV tal-Arranġament dwar il-
     Krediti għall-Esportazzjoni Uffiċjalment Appoġġati hija stabbilita fl-Anness.

                                               Artikolu 2
     Modifiki minuri fl-emendi proposti għall-Anness IV tal-Arranġament dwar il-Krediti għall-
     Esportazzjoni Uffiċjalment Appoġġati stabbiliti fl-Anness, jistgħu jiġu miftiehma mir-
     rappreżentanti tal-Unjoni mingħajr deċiżjoni ulterjuri tal-Kunsill.

                                               Artikolu 3
     Din id-Deċiżjoni hija indirizzata lill-Kummissjoni.
     Magħmul fi Brussell,

                                                 Għall-Kunsill
                                                 Il-President

MT                                                 5                                                MT
 ---documentbreak---                               IL-KUMMISSJONI
                              EWROPEA

                                                      Brussell, 24.2.2022
                                                      COM(2022) 63 final

                                                      ANNEX

                                            ANNESS

                                               tal-

                                Proposta għal Deċiżjoni tal-Kusill

     dwar il-pożizzjoni li għandha tittieħed f’isem l-Unjoni Ewropea fil-proċedura bil-miktub
       mill-Parteċipanti fl-Arranġament dwar il-Krediti għall-Esportazzjoni Uffiċjalment
                                Appoġġati li temenda l-Anness IV

MT                                                                                MT
 ---pagebreak---                                                  ANNESS
                                               PROPOSTA

     Il-pożizzjoni tal-Unjoni Ewropea hija li tappoġġa l-emendi li ġejjin għall-Anness IV tal-
     Arranġament dwar il-Krediti għall-Esportazzjoni Uffiċjalment Appoġġati:
     Jenħtieġ li l-Artikolu 3 tal-Anness IV jiġi sostitwit bi:
              “3. KAMP TA’ APPLIKAZZJONI GĦALL-PROĠETTI TA’ ADATTAMENT
              GĦAT-TIBDIL FIL-KLIMA ELIĠIBBLI GĦALL-APPENDIĊI III
                    a)    Dan il-Ftehim Settorjali jistabbilixxi l-patti u l-kundizzjonijiet finanzjarji
                          li japplikaw għal krediti għall-esportazzjoni appoġġati b'mod uffiċjali
                          għal kuntratti ta’ proġetti b’parti adattiva li jissodisfaw il-kriterji ta’
                          eliġibbiltà stabbiliti fl-Appendiċi III ta' dan il-Ftehim Settorjali.
                    b)    Tali kuntratti għandhom ikunu relatati mal-esportazzjoni ta' proġetti sħaħ
                          jew partijiet minnhom, u dan jinvolvi l-komponenti, l-apparat, il-
                          materjali u s-servizzi kollha (inkluż it-taħriġ ta' persunal) meħtieġa b'mod
                          dirett għall-bini u l-attivazzjoni ta' proġett identifikabbli, dment li:
                          1)     Il-kundizzjonijiet stabbiliti fl-Appendiċi III jkunu ssodisfati;
                          2)     Il-patti u l-kundizzjonijiet ipprovduti għandhom jiġu estiżi biss biex
                                 jiġu indirizzati żvantaġġi finanzjarji speċifiċi li jiltaqa' magħhom
                                 proġett, u għandhom ikunu bbażati fuq il-ħtiġijiet finanzjarji
                                 individwali u l-kundizzjonijiet speċifiċi tas-suq ta' kull proġett.
                    c)    Il-Ftehim Settorjali japplika għall-immodernizzar ta' proġetti eżistenti,
                          biex jittieħed f'kunsiderazzjoni tħassib ta' adattament, f'każijiet fejn il-
                          ħajja ekonomika tal-proġett aktarx tiġi estiża b'tal-inqas il-perjodu ta'
                          ripagament li għandu jingħata. Jekk ma jkunx issodisfat dan il-kriterju,
                          japplikaw it-termini tal-Arranġament.”
     Jenħtieġ li l-Artikolu 5d) tal-Anness IV jiġi sostitwit b’dan li ġej:
                    “d)   Għal krediti għall-esportazzjoni appoġġati b’mod uffiċjali relatati ma’
                          kuntratti b’parti adattiva, kif definit fl-Appendiċi III, it-terminu massimu
                          ta’ ripagament huwa ta’ 15-il sena għall-komponent tal-proġett relatat
                          mal-adattament għat-tibdil fil-klima. It-termini tal-Arranġament
                          japplikaw għall-parti li jifdal tal-proġett.”
     Jenħtieġ li l-Artikolu 9d) u e) tal-Anness IV jiġi sostitwit b’dan li ġej:
                    “d)   Il-Parteċipanti għandhom jagħmlu rieżami tal-Appendiċi III ta' dan il-
                          Ftehim Settorjali sal-aħħar tal-2027, bil-għan li jiġu vvalutati inizjattivi
                          internazzjonali relatati mal-adattament, il-kundizzjonijiet tas-suq, u l-
                          korp tal-esperjenza żviluppata mill-proċess ta' notifika biex
                          jiddeterminaw jekk id-definizzjonijiet, u l-kriterji, it-termini u l-
                          kundizzjonijiet tal-proġett għandhomx jissoktaw jew jiġu emendati.
                    e)    Wara l-31 ta’ Diċembru 2027, il-patti u l-kundizzjonijiet relatati mal-
                          Appendiċi III għandhom jitwaqqfu sakemm il-Parteċipanti ma jaqblux
                          mod ieħor.”
     Jenħtieġ li l-Appendiċi III tal-Anness IV jiġi sostitwit b’dan li ġej:

MT                                                    1                                                    MT
 ---pagebreak---           “APPENDIĊI III: KRITERJI TA’ ELIĠIBBILTÀ GĦAL PROĠETTI TA’
          ADATTAMENT GĦAT-TIBDIL FIL-KLIMA
          Il-parti adattiva huma dawk l-attivitajiet tal-proġetti (proġetti, komponenti tal-
          proġett, elementi jew partijiet tal-proġetti) li huma marbuta b’mod ċar mat-tnaqqis
          tal-vulnerabbiltà għat-tibdil fil-klima.
          Il-parti adattiva ta’ proġett hija eliġibbli għat-termini u l-kondizzjonijiet finanzjarji
          stabbiliti f’dan il-Ftehim Settorjali jekk:
                  a)     Dan jikkontribwixxi b’mod sostanzjali biex tonqos il-vulnerabbiltà għat-
                         tibdil fil-klima identifikata fil-qasam tal-proġett. Jenħtieġ li dan jiġi
                         espliċitament indikat u spjegat bħala tali fil-pjan tal-proġett u fid-
                         dokumenti ta’ sostenn, bħala fundamentali għat-tfassil tal-proġett.
                         Jenħtieġ li d-dokumentazzjoni tal-proġett tistabbilixxi rabta ċara u diretta
                         bejn il-kuntest tal-vulnerabbiltà klimatika u l-attivitajiet speċifiċi tal-
                         proġett.
                  b)     Il-proposta tal-proġett għandha tinkludi dikjarazzjoni espliċita ta’
                         intenzjoni biex tiġi indirizzata l-vulnerabbiltà klimatika. Dan għandu
                         jkun appoġġat minn analiżi ta’ kif l-attivitajiet tal-proġett relatati mal-
                         adattament jindirizzaw direttament il-vulnerabbiltà klimatika u / jew
                         isaħħu r-reżiljenza tal-komunitajiet, il-prodotti, jew l-ekosistemi għat-
                         tibdil fil-klima.
                  c)     Għal proġetti relatati ma’ kuntratti b’valur ta’ mill-inqas SDR 10 miljun1,
                         isir rieżami indipendenti tal-proġett minn parti terza, jew separatament
                         jew bħala parti integrali mid-dokumentazzjoni tal-proġett. Ir-rieżami jkun
                         disponibbli għall-pubbliku, bħal dak ippubblikat fis-sit web tal-proġett
                         jew fis-sit web tal-korp pubbliku rilevanti. Ir-rieżami għandu jevalwa r-
                         riskji u l-vulnerabbiltajiet speċifiċi u rilevanti relatati mat-tibdil fil-klima
                         u kif il-miżuri proposti li jinsabu fil-proġett jindirizzawhom direttament.”

     1
         Dan l-ammont jirreferi għall-valur totali tal-proġett, u mhuwiex limitat għall-parti adattiva biss.

MT                                                       2                                                     MT